section_heading: Područje rasprostranjenosti u svijetu i RH
paragraph_text: Crnoglava strnadica je u Hrvatskoj gnjezdarica selica. U Europi je rasprostranjena u Italiji i jugoistočnoj Europi. U Sloveniji je izumrla. Zimuje u zapadnoj i centralnoj Indiji. Jesenska migracija započinje krajem srpnja i početkom kolovoza. Migracija natrag u Europu započinje u ožujku i travnju te dolazi u Europu početkom svibnja.